เอลดอร์ โชมูโรดอฟ

เอลดอร์ อาซามัต โชมูโรดอฟ (; เกิด 29 มิถุนายน ค.ศ. 1995) เป็นนักฟุตบอลชาวอุซเบกที่เล่นในตำแหน่งกองหน้าให้แก่โรมาในเซเรียอาและทีมชาติอุซเบกิสถาน

สโมสรอาชีพ 
โชมูโรดอฟลงเล่นให้แก่ทีมเยาวชนของสโมสร Mash'al Mubarek ตั้งแต่ ค.ศ. 2011 ถึง 2014 เขาลงเล่นให้กับทีมชุดใหญ่ครั้งแรกในการแข่งขันอุซเบกลีกเมื่อวันที่ 12 เมษายน ค.ศ. 2014 ในนัดที่ออกไปเยือน Olmaliq เขาลงเล่นให้กับสโมสร 9 นัดในฤดูกาล 2014 ต่อมาใน ค.ศ. 2015 เขาเซ็นสัญญากับบุนยอดกอร์และลงเล่นให้กับสโมสร 19 นัด ยิงได้ 7 ประตู

วันที่ 15 กรกฎาคม ค.ศ. 2017 บุนยอดกอร์ประกาศว่าโชมูโรดอฟได้ย้ายไปสโมสรรอสตอฟในรัสเซียนพรีเมียร์ลีก

วันที่ 1 ตุลาคม ค.ศ. 2020 เขาได้ย้ายไปเจนัวในเซเรียอา นับเป็นผู้เล่นชาวอุซเบกิสถานคนที่สองที่ได้ลงเล่นในลีกอิตาลี ต่อจาก Ilyos Zeytulayev

วันที่ 2 สิงหาคม ค.ศ. 2021 โรมาประกาศว่าโชมูโรดอฟจะเซ็นสัญญากับสโมสรด้วยสัญญาห้าปี ค่าตัว 17.5 ล้านยูโรพร้อมโบนัส

ทีมชาติ 
โชมูโรดอฟลงเล่นให้กับทีมชาติอุซเบกิสถานรุ่นอายุไม่เกิน 19 ปีในการแข่งขันฟุตบอลเอเชียเยาวชน 2014 และช่วยให้ทีมผ่านเข้าไปเล่นในฟุตบอลโลกเยาวชนอายุไม่เกิน 20 ปี 2015 ซึ่งในรายการนั้น เขาได้ลงเล่นให้กับทีมครบทั้งห้านัด ยิงได้สองประตู ผลงานดังกล่าวทำให้เขาได้รับการเสนอชื่อเป็นผู้เล่นดาวรุ่งแห่งปีของเอเชียใน ค.ศ. 2015

โชมูโรดอฟถูกเรียกติดทีมชาติชุดใหญ่ครั้งแรกเมื่อวันที่ 3 กันยายน ค.ศ. 2015 ในการแข่งขันฟุตบอลโลก 2018 รอบคัดเลือกที่พบกับเยเมน ซึ่งเขาได้ลงเล่นให้กับทีมชาติชุดใหญ่ครั้งแรกในนัดนั้น ต่อมาวันที่ 8 ตุลาคม ค.ศ. 2015 เขาทำประตูแรกในนามทีมชาติในฟุตบอลโลกรอบคัดเลือกที่บุกไปเอาชนะบาห์เรน 4–0

เกียรติประวัติ 
Mashʼal
 UzPFL Cup: 2014

โรมา
 ยูฟ่ายูโรปาคอนเฟอเรนซ์ลีก: 2021–22

รางวัลส่วนตัว
 นักฟุตบอลอุซเบกิสถานแห่งปี: 2019

อ้างอิง

แหล่งข้อมูลอื่น 

 
 Profile at Russian Premier League
 

นักฟุตบอลชาวอุซเบกิสถาน
นักฟุตบอลทีมชาติอุซเบกิสถาน
ผู้เล่นสโมสรฟุตบอลบุนยอดกอร์
ผู้เล่นสโมสรฟุตบอลรอสตอฟ
ผู้เล่นสโมสรฟุตบอลเจนัว
ผู้เล่นสมาคมกีฬาโรมา
กองหน้าฟุตบอล
ผู้เล่นในรัสเซียนพรีเมียร์ลีก
ผู้เล่นในเซเรียอา
ผู้เล่นในเอเชียนคัพ 2019
ผู้เล่นในชุดชนะเลิศยูฟ่ายูโรปาคอนเฟอเรนซ์ลีก